
Munkavállalói elkötelezettség és szervezeti szocializáció táv és hibrid munkakörnyezetben

Kulcsszavak: oragnizational socialization; organizational connectedness; engagement; remote work; hybrid work
Kutatásom célja az volt, hogy megvizsgáljam a távmunka és a munkavállalói elkötelezettség közötti kapcsolatot, valamint megértsem a szervezeti szocializáció és a kapcsolódás szerepét. Célom volt továbbá, hogy mélyebb betekintést nyerjek az elkötelezettségi modellek mögött meghúzódó szervezeti és szociálpszichológiai mechanizmusokba. Gyakorlati szempontból a kutatásom célja az volt, hogy feltárjam azokat a hibrid és távmunka gyakorlatokat és stratégiákat, amelyek a szervezeti szocializáción keresztül hozzájárulnak a munkavállalók elkötelezettségének növeléséhez.
Ebben a kutatásban vegyes módszertant alkalmaztam. A kérdőíves kutatás során a munkahelyi elkötelezettség, a szervezeti kötődés és a szervezeti állampolgár magatartás szintjének mérésére, és félig strukturált interjúkat készítettem, hogy mélyebben megértsem a jelenséget, valamint azt, hogy a szervezetek hogyan néznek szembe ezekkel a kihívásokkal, milyen megközelítéseket alkalmaznak az összetartozás érzésének növelése és a kötődés előmozdítása érdekében.
A kutatási eredmények azt mutatják, hogy bár a kvantitatív elemzés kezdetben nem mutatott szignifikáns kapcsolatot az otthoni munkavégzés gyakorisága és az elkötelezettségi szintek között, a kvalitatív kutatás rávilágít a kérdés összetettségére. A fizikai jelenlét önmagában nem elegendő az összetartozás és a közösség érzésének megteremtéséhez. Sokkal fontosabbak az olyan tényezők, mint a belső szervezeti kommunikáció minősége, a vezetés és a munkavállalók közötti kapcsolatok és bizalom, a visszajelzések minősége és gyakorisága, valamint a távmunka és a hibrid tevékenységek együttműködési keretei.
Az eredmények elméleti és gyakorlati következményei széleskörűek. Elméleti szempontból hozzájárulnak a távmunka és az elkötelezettség közötti kapcsolat jobb megértéséhez, és segítenek összekapcsolni a meglévő elméleteket az atipikus foglalkoztatás dinamikájával. Gyakorlati szempontból útmutatást nyújthatnak a szervezetek számára, hogyan lehet hatékonyan növelni és fenntartani a munkavállalók elkötelezettségét távmunka és hibrid munkakörnyezetekben. A jövőbeli kutatásoknak mélyebben el kell mélyedniük a különböző szervezeti gyakorlatok és kommunikációs stratégiák hatásaiban, és szélesebb, reprezentatív mintát kell használniuk a pontosabb következtetések levonásához.



